Facebook is vlietend | MaanKind
Facebook is vlietend
14 Vrydag Des 2012
Mense dink ek gooi my lewe op Facebook oop, en tog is daar ‘n fyn lyn wat ek nie graag oorskry nie. ‘n Vriendin sê gister: Haai, ek het nie geweet nie, ek was ook so lanklaas op Facebook… Asof ek so iets, wat eintlik iemand ánders raak, vir die wêreld sou vertel, wat die persoon self nie eers doen nie. Mens sit mos nie jou persoonlike sake daarop nie? My reël vir myself is maklik: Dit wat ek in enige geselskap sou sê, sal ek op Facebook sit. Daarom is my profiel ook oop. Ek is tog nie skaam om in die openbaar te loop nie? Maar Facebook is vlietend, jou gesprekke raak weg. Vandag hier, more daar.
Maar tog is daar onderwerpe wat ek ook as ‘n reël vermy. Een voorbeeld is politiek, en raskwessies. Die rede is nie dat ek skaam is vir wat ek glo nie, maar dat dit iets is waaroor mense emosioneel raak, en elke mens het ‘n ander mening. Maar tog dop ek soms my eie toets. Soms is daar dinge wat ek op Facebook deel wat ek eerder moes blog, en vandag is so ‘n voorbeeld.
Iets waaroor ek baie wonder. Waarom dink ons Suid-Afrikaners wette en reëls is bloot riglyne? Dwars en weerbarstig oor alles! In die VSA en die UK en in Europa is mense baie meer ingestel om wette (bv verkeersreëls) te gehoorsaam. Hulle doen dit net. Dis nie opsioneel nie. Is dit waarom hulle sisteme net eenvoudig beter werk as by ons?
Dit geld ook sommer vir belasting betaal, onderhoud betaal, commitment aan jou gesin, en vir baie meer. Alles het opsioneel geword. Nee. Dis nie bevorderlik vir welsyn en samesyn en vrede nie.
Sus Magda sê: En als kom terug na respek: vir jouself, ander en gesag. Hier het ‘n mentaliteit begin ontstaan van as jy kan wegkom daarmee, doen jy dit. Dit is tog mos maar waar integriteit inkom.
Kan ons dit verander? Dalk as ons by onsself kan begin. By ons eie menswees en grense en respek en integriteit. Ons eie ingesteldheid. As ons daarmee tevrede is, kan dit dien as voorbeeld vir ander. So kan dit uitkring in ons huise, in ons dorp en na almal wat ons raak.
Vrede op aarde en in die mense ‘n welbehae…
7 thoughts on “Facebook is vlietend”
17 Desember, 2012 om 7:43 vm
Dit is so waar, veral nou wanneer ons die feesseisoen ingaan! Ek geniet jou blog woes baie, hou so aan!!xxx
17 Desember, 2012 om 8:59 nm
Baie dankie vir jou gawe woorde.
14 Desember, 2012 om 7:47 nm
Ek stem so absoluut saam met wat jy sê.
Ek dink die regte gesindheid begin by elkeen van ons. Dis so maklik om te sê niemand gee gehoor aan wette nie, hoekom moet ek? Ek sê, ek hou aan soos ek grootgemaak is – gehoorsaam aan wette, reëls en regulasies. Hoekom nie?
As ons net elkeen dit doen, al is ons min, kan dinge verbeter. Ten minste slaap ek lekker, niks pla my nie.
14 Desember, 2012 om 7:48 nm
14 Desember, 2012 om 4:28 nm
ai jai jai – jy slaan al die spykers op die kop …
14 Desember, 2012 om 3:56 nm
Ek dink dis omdat ons nie n homogene nasie is soos so baie ander lande se inwoners nie. Ons is ‘n kookpot van volkere: swart stamme wat van oral in Afrika hier byeengekom het,nasate van die San en ander inheemse volke. Die meeste van die whiteys se voorouers was eeue gelede pioniers, rebelle, fortuinsoekers. Hulle bloed vloei nog in ons are – daarom die halstarrigheid. So dink ek. 🙂
14 Desember, 2012 om 2:40 nm
Ouers kan nie hulle kinders leer wat reg en verkeerd is, as hulle nie self daarvolgens lewe nie. Ek het dit al so baie gesien. Maak soos ek sê, moenie maak soos ek maak nie! 😈 Dis nie hoe dinge werk nie. Die voorbeeld wat jy stel, is die voorbeeld wat gevolg sal word.
En? Wat dink JY? Kanselleer die reaksie
NOOIT is 'n verskriklike woord en MISKIEN 'n vals noot♥ ♥ ♥	1 month ago
Dankie, @kulula! Julle het ons nog altyd goed behandel. Happy Birthday! #kululaSchweet16♥ ♥ ♥	1 month ago
RT @DavidGaughran: Amazon Has A Fake Book Problem davidgaughran.wordpress.com/2017/06/03/ama… https://t.co/RlC8KpIpZp♥ ♥ ♥	3 months ago
Ons is relevant! Regtig?
In liefde gelym
Dis ‘n krisis! Regtig?
My pa verjaar vandag!
Vrye keuse? Of nie?
Ek kook en jy geniet (9)
Kreatiewe Skryfwerk (11)
Spirituele goed (14)